Supercupa Europei: Bayern Munchen - Sevilla , joi, ora 22:00 , Digi Sport 1

Turul 3, UEL: Djurgarden - CFR Cluj, joi, ora 20:00, Digi Sport 1

"Tricolorele" au pierdut dramatic, după ce au condus timp de 55 de minute. În minutul 53, România avea avantaj de trei goluri, 25-22, dar a primit patru goluri la rând (25-26), a reuşit să egaleze la 26 şi la 27, dar a încasat gol la ultima fază a meciului, la care Cehia a atacat cu opt jucătoare (a scos portarul), iar România s-a apărat cu cinci jucătoare de câmp (Ardean-Elisei era eliminată).

România, medaliată cu bronz la ediţia trecută a Campionatului Mondial, a avut meciul în mână, a condus la cinci goluri în prima repriză, 14-9 şi 15-10 (min. 24), iar la pauză diferenţa a fost de trei goluri, 17-14.

În minutul 40 s-a restabilit egalitatea, 20-20, dar echipa antrenată de Martin Ambros a punctat de trei ori la rând, a condus cu 23-20 şi 25-22, însă finalul a fost catastrofal, Hrbkova marcând golul victoriei Cehiei.

Unul dintre motivele acestui eşec a fost faptul că româncele au încasat nu mai puţin de 11 eliminări de două minute, faţă de doar trei ale adversarelor. România a ratat două aruncări de la 7 metri (Neagu, Udriştioiu), faţă de doar una Cehia.

Cristina Neagu a fost cea mai bună jucătoare a echipei noastre, cu 13 goluri. Au mai înscris Melinda Geiger 4 goluri, Eliza Buceschi 3, Aneta Udriştioiu 2, Crina Pintea 2, Ana-Maria Dragut 2, Valentina Ardean-Elisei 1. Denisa Dedu a apărat două mingi, iar Yulyia Dumanska 5.

Pentru Cehia au înscris Marketa Jerabkova 7 goluri, Iveta Luzumova 6, Veronika Mala 5, Helena Rysankova 5, Michaela Hrbkova 3, Dominika Zachova 1, Petra Manakova 1. Petra Kudlackova a reuşit să pareze 8 mingi (33%), iar Lucie Satrapova 1.

La meci au asistat 1.003 spectatori.

Final de meci: România - Cehia 27-28. Cehia a înscris la ultima fază a partidei, cu numai două secunde înaintea finalului, după un atac în care adversarele noastre au riscat totul: au scos portarul pentru a ataca în superioritate numerică de doi oameni.

Min.60: România - Cehia 27-27. Cristina Neagu a înscris dintr-o aruncare de la şapte metri cu 14 secunde înainte de final. Antrenorul Cehiei a solicitat time-out înaintea ultimului atac al partidei, care va aparţine adversarei noastre.

Min.59: România - Cehia 26-27. Cehoaicele au transformat aruncarea de la şapte metri. Atacăm în inferioritate numerică, primită la faza la care s-a dictat şapte metri.

Min.59: România - Cehia 26-26. Melinda Geiger a egalat pentru echipa României.

Min.59: România - Cehia 25-26. Cehia preia conducerea prima dată graţie golului înscris de Jerabkova.

Min.58: România - Cehia 25-25. Valentina Ardean a ratat un nou atac al României.

Min.56: România - Cehia 25-25. Mala a egalat pentru Cehia cu al cincilea gol din cinci aruncări. Ultimele două atacuri ale noastre s-au încheiat cu aruncări în bară.

Min.55: România - Cehia 25-24. Hrbkova a apropiat Cehia la un singur gol.

Min.54: România - Cehia 25-23. Luzumova a înscris golul care apropie Cehia la două goluri de "tricolore".

Min.53: România - Cehia 25-22. Cristina Neagu a marcat din şapte metri. Are cinci goluri din şase astfel de aruncări şi 12 goluri în total.

Min.51: România - Cehia 24-22. Aneta Udriştioiu a ratat aruncarea de la şapte metri, însă urmează un minut de superioritate numerică pentru echipa noastră.

Min.49: România - Cehia 24-22. Eliza Buceschi a marcat al treilea gol al României, însă a fost eliminată pentru a doua oară la faza următoare.

Min.48: România - Cehia 23-22. Jerabkova a înscris al şaselea gol şi a apropiat Cehia la un singur gol.

Min.47: Time-out Cehia la scorul de 23-21 în favoarea României.

Min.45: România - Cehia 23-20. Eliza Buceschi duce România din nou la trei goluri în faţă.

Min.44: România - Cehia 22-20. Crina Pintea a distanţat România la două goluri. "Tricolorele" au opt eliminări în acest meci, faţă de numai două Cehia.

Min.43: România - Cehia 21-20. Încă o aruncare de senzaţie a Cristinei Neagu, care a ajuns la 11 goluri.

Min.41: România - Cehia 20-20. Adversarele noastre au egalat după ce au fost conduse la cinci goluri în prima repriză. Time-out solicitat de selecţionerul României, Ambros Martin.

Min.39: România - Cehia 20-19. Aruncare de la şapte metri apărată de Denisa Dedu.

Min.38: România - Cehia 20-19. Rysankova apropie Cehia la un singur gol de echipa noastră.

Min.37: România - Cehia 20-18. Prima aruncare de la şapte metri ratată de Cristina Neagu, care a lovit transversala.

Min.36: România - Cehia 20-17. Cehoaicele nu găsesc soluţii să se apere în faţa Cristinei Neagu, care a ajuns la zece goluri marcate.

Min.35: România - Cehia 19-16. Cristina Neagu "loveşte" din nou. A ajuns la nouă goluri din zece aruncări.

Min.34: România - Cehia 18-16. Două ratări consecutive ale Crinei Pintea şi două goluri consecutive ale cehoaicei ne readuc adversarele în joc.

Min.32: România - Cehia 18-14. Crina Pintea a marcat pentru echipa noastră.

Pauză: România - Cehia 17-14. Avem trei goluri avantaj la pauză.

Min.29: România - Cehia 16-13. Cehoaicele au marcat din nou. Avem doar două mingi apărate de portari în această repriză.

Min.29: România - Cehia 16-12. Primul gol din acest meci al Elizei Buceschi distanţează din România la patru goluri.

Min.26: România - Cehia 15-12. Crina Pintea a ratat de pe pivot, iar Cehia a revenit în joc după ce a înscris două goluri la rând.

Min.24: România - Cehia 15-10. Dragut a marcat într-o situaţie de inferioritate numerică a "tricolorelor".

Min.23: România - Cehia 14-9. Cristina Neagu este de neoprit: a ajuns la opt goluri în acest meci.

Min.22: România - Cehia 13-9. Ana Maria Dragut distanţează naţionala noastră la patru goluri.

Min.22: Melinda Geiger a fost eliminată, iar Cehia a solicitat primul time-out al meciului.

Min.21: România - Cehia 12-9. Melinda Geiger a distanţat în premieră România la trei goluri.

Min.19: România - Cehia 11-9. Cristina Neagu a înscris din nou din 7 metri şi a ajuns la şapte goluri marcate din opt aruncări.

Min.18: România - Cehia 10-9. Cehoaicele s-au apropiat după o aruncare de la şapte metri acordată foarte uşor de arbitrii germani. Tot Cristina Neagu marcase al zecelea gol al României.

Min.16: România - Cehia 9-7. Aneta Udriştioiu a marcat al doilea său gol. Cristina Neagu a ratat apoi şansa golului de 10-7.

Min.15: România - Cehia 8-7. Melinda Geiger a înscris primul său gol, iar cehoaicele au ratat următorul atac.

Min.14: România - Cehia 7-7. Cehoaicele au egalat după o fază în care au obţinut şi eliminarea Cristinei Florianu pentru două minute.

Min.13: România - Cehia 7-6. Aneta Udriştioiu readuce România în avantaj.

Min.13: România - Cehia 6-6. Cehia a marcat şi în inferioritate numerică. Portarii noştri nu au scos încă nicio minge.

Min.12: România - Cehia 6-5. Cristina Neagu nu ratează nimic în acest meci. A transformat din nou un şapte metri. Kamila Kordovska a fost eliminată, iar echipa noastră are superioritate timp de două minute.

Min.11: România - Cehia 5-4. Valentina Ardean-Elisei a înscris în premieră în meciul de la Leipzig.

Min.10: România - Cehia 4-4. Cehoaicele au restabilit pentru a patra oară egalitatea.

Min.9: România - Cehia 4-3. Cristina Neagu a transformat o nouă aruncare de la şapte metri.

Min.7: România - Cehia 3-2. Cristina Neagu a punctat dintr-o aruncare de la şapte metri obţinută de Valentina Ardean-Elisei. Neagu a înscris toate golurile României din acest meci.

Min.4: România - Cehia 2-2. Cehoaicele au egalat pentru a doua oară.

Min.3: România - Cehia 2-1. Al doilea gol al Cristinei Neagu, care este4 în formă în acest debut de meci.

Min.1: România - Cehia 1-0. Cristina Neagu a înscris primul gol al partidei.

UPDATE 18:30 A început partida României contra Cehiei, din optimile Mondialului.

UPDATE 18:28 Fanii români sunt pregătiţi pentru meciul în care România, medaliata cu bronz de la CM 2015 înfruntă Cehia în optimile de finală ale Mondialului din Germania.

Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media

Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media

Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media

După o calificare așteptată în optimi, România se pregătește de partida cu Cehia. România va întâlni luni Cehia, de la ora 18:30, LIVE TEXT pe digisport.ro și m.digisport.ro!

Fetele lui Martin Ambros au ajuns încă de sâmbătă la Leipzig, acolo unde se va disputa duelul cu Cehia. După un zbor de 50 de minute, de la Frankfurt, jucătoarele noastre au făcut sâmbătă seara primul antrenament la Leipzig și au făcut cunoștință, astfel, cu sala de 6.250 de locuri. Înaintea meciului cu Cehia, jucătoarele noastre au mai efectuat un singur antrenament, duminică.

Echipa noastră porneşte cu prima şansă în duelul de la Leipzig, atât datorită valorii superioare a echipei lui Ambros Martin, cât şi prin prisma tradiţiei. "Tricolorele" au câştigat ambele meciuri cu Cehia disputate la turneele finale.

La Mondialul din 2013, desfăşurat în Serbia, România s-a impus cu 29-23 în ultima etapă a grupelor, înainte de a fi eliminată în optimile de finală de Polonia, revelaţia acelei ediţii.

Mult mai echilibrată a fost confruntarea de la Europeanul din 2016, din Suedia. România a câştigat cu 30-28, în special datorită prestaţiei extraordinare a Cristinei Neagu, autoare a 10 goluri.

Dacă trecem de optimi, lucrurile se complică pentru tricolore: vor întâlni învingătoarea dintre Olanda şi Japonia, iar, cel mai probabil, în semifinale ne-am duela cu Rusia sau Norvegia.

Menajată în ultima confruntare, Cristina Neagu a făcut până acum un Campionat Mondial de excepție și a avut o contribuție decisivă la calificarea fără emoții a României în optimile de finală. Cu 29 de reușite din 53 de șuturi la poartă, Neagu este una dintre cele mai bune marcatoare a Mondialului din Germania. Iar asta în condițiile în care Cristina nu a jucat nici măcar un minut în meciul cu Franța (17-26), partidă în care selecționerul Martin Ambros a ales să menajeze o serie de jucătoare importante.

"Suntem dependenţi de Neagu. Asta e situaţia. Sunt mai multe jucătoare bune în echipă, dar suntem dependenţi de ea. E bine că avem o astfel de jucătoare.

Nici nu putem să le cerem celorlalte jucătoare să crească repede lângă Neagu Ele au nevoie de timp", a spus Cristina Vărzaru, la Digi Sport.

Cehia nu a învins niciodată România la o competiţie oficială. Dar, până în 2001, nici Angola nu o făcuse. Cehia este o echipă combinativă, fără extreme şi cu poarta plină. Analiza COMPLETĂ a adversarei României din optimile CM este AICI.

Românii au și ei mare încredere în naţionala de handbal feminin, care a câştigat grupa A la Campionatul Mondial în Germania. Aproape jumătate dintre cititorii digisport.ro care au răspuns la sondajul "Unde se opreşte România la Mondialul de handbal?" cred că "tricolorele" vor cuceri titlul mondial.

Etichete:

,

,

,

,

,